Marian House dhe rehabilitimi i grave
Për më shumë se 30 vjet, Marian House ka ndihmuar gratë që kanë problem me drogën, alkoolin etj
Qyteti Baltimore në Merilend ka numrin më të madh të të pastrehëve dhe përdoruesve të drogës në Shtetet e Bashkuara. Rreth një e treta e më shumë se 4 mijë të pastrehëve janë gra që kanë probleme me drogën dhe substanca të tjera. Një nga shumë organizatat që po përpiqen të ndihmojnë këto gra është “Marian House” e cila për më shumë se 30 vjet ka ofruar rehabilitim, këshillim dhe ndihmë për banim për këta njerëz. Korrespondentja e Zërit të Amerikës Tala Hadavi vizitoi këtë shtëpi e cila për shumë vite ka qenë shansi i fundit për një jetë të re për njerëzit që vuajnë nga problemet me drogën dhe të pastrehët. Marian House ka shpëtuar jetën e shumë grave në Baltimore. Robin është një nga më shumë se një mijë gratë që Marian House ka ndihmuar në tre dekadat e veprimtarisë së saj. E financuar fillimisht si një program tranzicioni për gratë e sapo dala nga burgu, kjo organizatë tani ndihmon gra të tjera në nevojë. Drejtoresha ekzekutive Katie Alston thotë se Marian House u ofron “strehim” këtyre grave. Casaundra thotë se ajo erdhi të organizata Marian House pas problemeve të gjata me drogën dhe alkoolin. Ajo thotë se pranimi në këtë program nuk ishte i lehtë. Tani që ka ardhur këtu, Casaundra me krenari na tregon dhomën e saj. Katie Alston thotë se jeta në Marian House është si në një konvikt studentësh, por me rregulla më strikte. Pjesëmarrja në të gjitha programet si seancat e terapisë dhe këshillimit është e detyrueshme. Zonja Alston është krenare për gratë që e përfundojnë programin në Marian House. Ajo thotë se për mbarimin e programit kërkohet shumë guxim. Katie Alston thotë se mijëra gra në Shtetet e Bashkuara dhe mbarë botën kanë nevojë për qendra të tilla trajtimi por ato nuk mund t’i gjejnë ato. Në disa vende të botës qendra të këtij lloji nuk ekzistojnë.